Eesti on alati olnud  jagatud kaheks - esimene ja teine. Kusjuures esimesse ossa on alati kuulunud ka osa töötavast rahvast. Toona pidi sul olema hää amet - baarimehe, uksehoidja, automehhaaniku oma - või pidid töötama kaupluses, kus sai üht-teist leti alla susata, või olema N.Liidu koondise sportlane. Ka kõva treial või kolhoosnik kuulus esimesse Eestisse, sest ajas kokku kõva pappi, sõitis autoga, elas eramus ja sai mõnikord piiri taha turismireisilegi.